આકારણી વર્ષ ૨૦૧૪-૧૫ સુધી કલમ ૧૧૨ની જોગવાઈઓ અનુસાર લાંબા ગાળાના મૂડી-નફા ઉપર આવકવેરાની ગણતરીના હેતુસર જો સંબંધિત લાંબા ગાળાની મૂડીરૂપી મિલકત લિસ્ટેડ સિક્યુરિટી, યુનિટ કે ઝીરો કૂપન બોન્ડ હોય તો તેવા કેસમાં ઉદ્ભવતા મૂડી-નફાના સંદર્ભમાં, ઇન્ડેક્સેશનના લાભ સાથે ૨૦%ના દરે થતા આવકવેરા કે ઈન્ડેક્સેશનના લાભ સિવાય ૧૦%ના દરે થતા આવકવેરા, બેમાંથી કરદાતા માટે જે વધુ લાભકર્તા હોય તેની પસંદગીની છૂટ આપવામાં આવી હતી.